Hej Bolius

Hulmursisolering af hus fra 1960.

Vi har haft et isoleringsfirma ude for at se på det. Der er ingen isolering i hulmuren.

Vi er bekymret for den "indlægsseddel" med risici, som Bolius har oplistet.

Vi har fuld kælder og ingen fugt. Vores teglsten er med indre huller, hvilket jeg tror er den tids isolering. Ingen skadede sten eller fuger, men murbier her og der.

I anbefaler en energirådgiver, men så ryger et hvert håb om tilbagebetaling af investeringen vel?

Hulmursisolering er via håndværkerfradraget, og hvilke muligheder er der for tilskud til en energirådgiver?

Venlig hilsen Niels U


Kan vi hulmursisolere eller er der risiko - udgift til rådgivning vil tage hele besparelsen?
Hej Niels U

Umiddelbart lyder jeres hus til at være sundt nok til hulmursisolering. Og ja, der er en liste med ting man skal holde sig for øje, men dermed ikke sagt at de fleste ikke kan få glæde af hulmursisolering. 

Føler I jer usikre, så er det vi anbefaler en rådgiver. Og de tager selvfølgelig penge for det, men man kan ofte lave en aftale med dem om at det er en gennemgang, som ikke behøves opfulgt af en lang skriftelig rapport. på den måde skulle det kunne gøres til en fornuftig pris.

Alternativt kan I indhente flere tilbud hos isoleringsfirmaer, og så stille kritiske spørgsmål til, dem, så de skal forholde sig til de risici I stille dem for øje.

Det er ikke muligt at få tilskud til selve rådgivningen. Den mulighed var der indtil 2018, men er taget bort nu.

Se mere her: [Her er håndværkerfradraget for 2020](https://www.bolius.dk/her-er-haandvaerkerfradraget-for-2020-28556)

